משפט שובר שיניים

מִשְׁפָּטִים שׁוֹבְרֵי שִׁנַּיִם  או מוֹקְשֵׁי לָשׁוֹן (באנגלית: Tongue twister, בספרדית: Trabalenguas) הם משפטי שעשוע אשר נוצרו לשם האתגר שבהגייתם. לרוב, הקושי במשפטים מסוג זה נוצר מחזרה על מספר עיצורים בודדים או ההחלפה של מספר עיצורים דומים לסירוגין (כמו למשל ס' ו-ש').

משפטים כאלה קיימים כמעט בכל שפה ולרוב יוצרים שעשוע גם באתגר ההגייה וגם בהיגיון שבתוכן המשפט. ישנם שירים או ספרים שכתובים רק במשפטים מסוג זה כגון השירים "גנן גידל דגן בגן" שהושר בפסטיבל שירי הילדים והספר Fox in Socks של דוקטור סוס.

דוגמאות בשפות שונות

בעברית

משפטים 
גַּנָּן גִּדֵּל דָּגָן בַּגַּן, דָּגָן גָּדוֹל גָּדַל בַּגַּן.
סוס צה"ל אציל צהל, עלץ, לץ, הולץ וצהל צהלה צלולה לצלילי צוללת ההצלה הצצה לה מצללי המצולות צולעת.
שָׂרָה שָׁרָה שִׁיר שָׂמֵחַ, שִׁיר שָׂמֵחַ שָׁרָה שָׂרָה.
נָחָשׁ נָשַׁךְ נָחָשׁ. הַנָּחָשׁ שֶנָּחָשׁ נְשָׁכוֹ נָחוּשׁ לִנְשֹׁך הַנָּחָשׁ שֶׁנְּשָׁכוֹ.
מֹשֶׁה, שִׁמְשׁוֹן וּמוּשׁוֹן הַמְּמֻשְׁמָעִים מִשְּׁשׁוּ שִׁשָּׁה מִשְׁמְשִׁים מְשֻׁמָּשִׁים בַּשֶּׁמֶשׁ.
חצרוץ חצרצתי ואחצרץ, כחצרוץ החצוצרה ביד המחצרץ.
חַדְרן חָרֵדן חָדַר לחַדְרי חֲרֵדִים, לחַדְרי חֲרֵדִים  חָדַר חַדְרן חָרֵדן.
סשׁה שׂמה שׁום בסושׁי, שׁום בסושׁי שׂמה סשׁה.
אני לא מהמהמרים הממהרים מההרים המוארים, אני מהמהמרות הממהרות מהמערות המוארות.
פקוֹק בקבוק בִּפקק.
אישה נעלה נעלה נעלה נעלה את הדלת בפני בעלה.

סיפורים קצרים

דוגמאות מהמקורות ומיצירות שונות

באנגלית

ביידיש 
פון אלעסק ביז קען בריסק טראגט א פיקס א ליקס אין בּיסק.

ראו גם
ביטוי משוכל
הומופון

לקריאה נוספת
 רוביק רוזנטל, הלקסיקון של החיים: שפות במרחב הישראלי, כתר ספרים, 2007,

קישורים חיצוניים

שוברי שיניים בכל השפות

ביאורים

הערות שוליים 

שעשועי לשון
בלשנות